ಜವಾಬ್ದಾರಿಯುತ ಅಣ್ಣನ ಪಾತ್ರದಲ್ಲಿ ಅಕ್ಷಯ್ ಬಾಲಿವುಡ್ ನಲ್ಲಿ ಅದೆಷ್ಟು ಸಿನಿಮಾಗಳು ಹಿಟ್ ಲಿಸ್ಟ್ ನಲ್ಲಿ ಮೆರೆದಾಡುತ್ತಿವೆ. ಬಹಳಷ್ಟು ಸ್ಟಾರ್ ನಟರು ಈಗ ಮತ್ತೆ ಭರ್ಜರಿ ಚಿತ್ರಗಳನ್ನು ನೀಡುತ್ತಿದ್ದಾರೆ ಅವರುಗಳ ಸಾಲಿನಲ್ಲಿ ಬಾಲಿವುಡ್ ನ ಖ್ಯಾತ ನಟ ಅಕ್ಷಯ್ ಕುಮಾರ್ ಕೂಡ ಮುಂಚೂಣಿಯಲ್ಲಿದ್ದಾರೆ. ನಿರ್ದೇಶಕ ಆನಂದ್ ಎಲ್ ರಾಯ್ ಅವರು ನಿರ್ದೇಶಿಸುತ್ತಿರುವ ರಕ್ಷಾಬಂಧನ ಚಿತ್ರದಲ್ಲಿ ಅಕ್ಷಯ್ ಕುಮಾರ್ ನಾಯಕರಾಗಿ ನಟಿಸುತ್ತಿದ್ದಾರೆ. ಚಿತ್ರದಲ್ಲಿ ಅವರದ್ದು ಒಬ್ಬ ಜವಾಬ್ದಾರಿಯುತ ಅಣ್ಣನ ಪಾತ್ರವಾಗಿದೆ ಹಾಗೂ ಅಕ್ಷಯ್ ಕುಮಾರ್ ಅವರು ಬಹುಬೇಗನೆ ಒಪ್ಪಿಕೊಂಡ ಚಿತ್ರ ಇದಾಗಿದೆ. ಚಿತ್ರದ ಪೋಸ್ಟರ್ ಈಗಾಗಲೇ ರಿಲೀಸ್ ಆಗಿದ್ದು, ಪ್ರೇಕ್ಷಕರಲ್ಲಿ ಬಹಳ ಕುತೂಹಲ ಮೂಡಿಸಿದೆ. ಆನಂದ್ ಎಲ್ ರಾಯ್ ಅವರ ಜೊತೆಯಲ್ಲಿ ಸಿನಿಮಾ ಮಾಡುತ್ತಿರುವುದು ಎಲ್ಲಿಲ್ಲದ ಖುಷಿಯ ವಿಷಯ ಎಂದು ನಟ ಹೇಳಿದ್ದಾರೆ ಹಾಗೂ ಸಿನಿಮಾದ ನಿರ್ಮಾಣದ ಜವಾಬ್ದಾರಿಯನ್ನು ಆನಂದ್ ಎಲ್ ರಾಯ್ ಅವರ ಕಲರ್ ಯಲ್ಲೋ ಫಿಲ್ಮ್, ಅಕ್ಷಯ್ ಕುಮಾರ್ ಅವರ ಕೇಪ್ ಆಫ್ ಗುಡ್ ಫಿಲ್ಮ್ ಹಾಗೂ ಅಕ್ಷಯ್ ಕುಮಾರ್ ಅವರ ಸಹೋದರಿ ಅಲ್ಕಾ ಭಾಟಿಯ ವಹಿಸಿಕೊಂಡಿದ್ದಾರೆ. ನಟ ಅಕ್ಷಯ್ ಕುಮಾರ್ ಈ ಚಿತ್ರದ ಬಗ್ಗೆ ಬಹಳ ಉತ್ಸಾಹಿತರಾಗಿದ್ದಾರಂತೆ, ಏಕೆಂದರೆ ತಮ್ಮ ಸಹೋದರಿ ನಿರ್ಮಾಪಕಿಯಾಗಿರುವುದಕ್ಕೆ ಹಾಗೂ ಅವರ ಈ ಸಿನಿಮಾವನ್ನು ಅವರ ಸಹೋದರಿಗಾಗೇ ಟ್ರಿಬ್ಯೂಟ್ ಮಾಡಿದ್ದಾರೆ ಹಾಗೂ ಪ್ರಪಂಚದ ಶ್ರೇಷ್ಠ ಸಂಬಂಧದ ಪಾತ್ರ ನಿರ್ವಹಿಸುತ್ತಿರುವುದು ಅವರ ಖುಷಿಗೆ ಕಾರಣವಾಗಿದೆ.